**POGODBA**

**O DOLOČITVI MEDSEBOJNIH PRAVIC IN OBVEZNOSTI STARŠEV IN VRTCA**

**I.**

S to pogodbo vrtec skupaj s starši določa obseg medsebojnih pravic in obveznosti, kot izhaja iz veljavne zakonodaje, ki ureja področje predšolske vzgoje v javnih vrtcih z namenom, da se v enaki meri zagotovi izpolnitev interesov obeh pogodbenih strank.

**II.**

starši in vrtec ugotavljajo, da otrok

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ime in priimek, naslov

roj. \_\_\_\_\_\_\_\_\_\_\_\_\_ z dnem \_\_\_\_\_\_\_\_\_\_\_\_\_\_\_\_\_\_ začne obiskovati vrtec Ljutomer.

**III.**

Vrtec bo program v katerega je otrok vključen, izvajal kot javno veljavni program – Kurikulum za vrtce s pogoji, ki jih določajo predpisi s področja dejavnosti predšolske vzgoje ter v skladu s spoštovanjem vseh otrokovih pravic. Pri tem bo izpolnil tudi vse obveznosti glede izvajanja vsebine, ki jo je opredelil v svoji veljavni publikaciji.

Program se bo izvajal v okviru poslovnega časa vrtca, ki traja vse dni v tednu od 5.30 do 17 ure, razen ob sobotah in nedeljah ter ob državnih praznikih.

**VI.**

Vrtec si pridržuje pravico, da združuje več oddelkov na začetku in koncu poslovnega časa ter ob pojavu izjemnih okoliščin (npr.epidemije).

V dogovoru s starši lahko vrtec v poletnih mesecih za določeno obdobje zapre posamezno enoto, če zagotovi vključitev otrok, ki v tem času potrebujejo varstvo, v drugo najbližjo enoto.

**V.**

Ob začetku novega šolskega leta lahko vrtec organizacijsko preoblikuje oz. spremeni sestavo oddelkov, vendar pa je dolžan zagotoviti prosto mesto otroku v isti enoti. O spremembi vrtec starše obvesti čimprej.

**VI.**

Starši se zavezujejo, da bodo pri prihodu in odhodu v vrtec spoštovali veljavni hišni red in poslovni čas.

**VII.**

Starši izjavljajo, da bodo vrtcu sporočili imena oseb, ki bodo poleg njih prihajale po otroka (soglasje).

**VIII.**

Starši bodo vrtcu vsako odsotnost otroka iz vrtca javili in sporočili tudi vzrok odsotnosti. Otroka, ki ob prihodu v vrtec kaže znake slabega počutja, vrtec ni dolžan sprejeti. Če slabo počutje nastopi med bivanjem v vrtcu, se starše o tem obvesti, le-ti pa so dolžni čimprej priti po otroka.

Starši se zavezujejo, da bodo v primeru, ko otrok zboli, vrtec nemudoma obvestili o vrsti nalezljive bolezni, za katero je zbolel otrok. Vrtec pri ponovni vključitvi otroka po preboleli nalezljivi bolezni oziroma okužbi ravna v skladu s priporočili NIJZ.

**IX.**

Starši se zavezujejo, da bodo redno poravnavali vrtcu mesečno izstavljeni račun v skladu z višino plačila, ki jim ga je določil pristojni Center za socialno delo ter veljavno ceno programa, v katerega je otrok vključen, ki jo določi občina – ustanoviteljica vrtca.

V primeru zamude vrtec zaračuna tudi zakonite zamudne obresti. V primeru, da dolg ne bo pravočasno poravnan, bo vrtec opravil izvršbo dolga skupaj z zakonitimi zamudnimi obrestmi od dneva zapadlosti do dneva plačila ter stroškov izvršbe.

Staršem se pri plačilu oskrbnine za vrtec zaradi odsotnosti otroka iz vrtca plačilo zniža za stroške prehrane oz. skladno s sprejetimi sklepi občine Ljutomer.

**X.**

Na osnovi 16. člena Pravilnika o zbiranju in varstvu osebnih podatkov na področju predšolske vzgoje (Ur.l. RS 80/2004) vrtec vse podatke o otrocih in vse aktivnosti (fotografiranje, videoposnetke, ...), povezane z redno dejavnostjo vrtca, uporablja le izključno v korist otrok.

**XI.**

Starši lahko otroka iz vrtca izpišejo kadarkoli, vendar to morajo storiti z izpisnico in jo dostaviti na upravo vrtca vsaj 1 teden pred veljavnostjo dneva izpisa.

**XII.**

Ta pogodba se šteje za razvezano po zakonu z dnem, ki ga točka II. Določa kot dan, ko bi otrok začel obiskovati vrtec, če na ta dan:

- starši še vedno uveljavljajo pravico do starševskega dopusta v obliki polne odsotnosti z dela, zaradi česar vrtec v skladu z drugim odstavkom 20. člena Zakona o vrtcih ne more sprejeti otroka; - starši vrtcu ne predložijo potrdila pediatra, da je otrok cepljen oziroma da obstajajo zdravstveni razlogi za opustitev cepljenja, kar predstavlja razlog, da se vključitev necepljenega otroka v javni vrtec zavrne v skladu z 51.a členom Zakona o nalezljivih boleznih.

**XIII.**

Starši in vrtec bodo morebitne spore iz te pogodbe poskušali reševati sporazumno. Če sporazumna rešitev ne bo mogoča, bo spor reševalo pristojno sodišče v Ljutomeru.

**XIV.**

O spremembah te pogodbe bosta stranki sklepali anekse.

Pogodba začne veljati z dnem podpisa obeh strank in velja do dne izpisa otroka iz vrtca.

**XV.**

Ta pogodba je sestavljena v dveh izvodih, od katerih prejme vsaka stranka po en izvod.

V \_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_.

Starši oz. Zakoniti zastopnik Ravnateljica

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_